АдыгеимкIэ къэзэрэщэхэрэм къащыкIагъэу щагъэунэфыгъ

АдыгеимкIэ къэзэрэщэхэрэм япчъагъэ икIыгъэ 2014 илъэсым нахь мэкIагъэу агъэунэфыгъ ыпэрэ илъэсым елъытыгъэмэ. Фэдэ къэтыныр къышIыгъ Адыгеим икъэлэ шъхьаI къэзэрэщэныгъэмкIэ иунэ ипащэ. ЗэкIэмкIи зэрэщэныгъэ 1549 ашIыгъэр икIыгъэ илъэсым, къэтынхэу къэзэрэщэныгъэмкIэ унэм къыхьхэрэмкIэ.
 
КъэтынхэмкIэ, гурытымкIэ унагъо зышIэхэрэм аныбжьыр хъулъфыгъэхэмкIэ – илъэс 25-34, бзылъфыгъэхэмкIэ – илъэс 18-24. Мыекъуапэ дэт къэзэрэщэхэрэм яунэ ипащэ къызэриIуагъэмкIэ, бэмэ гъэкIэрэкIагъэ зыхэт зэготхэныгъэхэр ашIых. Унагъо зышIэрэхэм яшIоигъоныгъэкIэ адыгэ шэн-хабзэхэм атетэу, лъэпкъ  шIыкIэ гъэнэфагъэхэмкIэ зэготхэныгъэхэр рагъэкIокIхэу ащ къыIуагъ.
 
Фитыныгъэ Радиом игущыIэгъугъэ Адыгеим щыпсэурэ Казбек иеплъыкIэкIэ гъэунэфыныгъэхэм ямылъытыгъэу, къэзэрэщэныгъэхэр бэу къыщэхъух Адыгеим:
 
Сэ зэрэслъытэрэмкIэ, къэзэрэщэрэ ныбжьыкIэхэр джы дэдэм нахьыбэ хъугъэх. Хабзэм зыгорэхэр къариты хъугъэ фэшъ, ащ ыпкъ кIикIынкIи хъун сэIо. ЕтIани ежьхэр зэрэадыгэхэм, ялъэпкъ егупшысэ хъугъэхэ фэд. Ащи къыхэкIэу сеплъы. ЗыкIзэхэкIжьхэрэм ылъапсэн фай джы дэд эм бэ къадэхъу зэрэхъугъэр. Зыгорэ агу римыхьыгъэмэ зэу зэхэкIыжьынхэу мэхъух, емыгупшысэхэу.
Фитыныгъэ Радиом игущыIэгъугъэ Адыгеим щыщэу Галэ елъытэ къэзэрэщэхэрэм анахьыбэу зэхэкIыжьхэрэр:
 
Къэзэрэщэхэшъ, нахьыбэр зэрэтIупщыжьых. КъызхэкIхэрэр -  зэзэгъхэрэп. Зым нахьыбэ иI, адырэм нахь макIэ иI. ЗэкIэри яIэнэу мэуцух ныбжьыкIэхэр. Тэ къикIыщта зэкIэри? ЛэжьапкIэхэр аратрэп, IофшIапIэ щыIэп. Къэзэрэщэщтхэр къэзэрэщэшъухэрэп щымыIэм пае. ИлъэситIуи зэхэмысхэу зэхэкIыжьых.
Фэшъхьаф лъэпкъхэм ащыщхэм адакIохэрэри, къащэхэрэри щыIагъэхэу блэкIыгъэ илъэсым изэфэхьысыжь къэтынхэм къагъэлъэгъуагъ. IэкIыб къэралыгъохэм яцIыфхэм адашIыгъэу къэзэрэщэныгъэ 68 щыIагъ, къалэу Мыекъуапэ дэт къэзэрэщэныгъэмкIэ унэм икIэух гъэунэфыгъэхэмкIэ. Ахэр ащыщых Армением, Украинэм, Грецым, Тыркуем, Изриалым, Нидерландхэм.
 
Адыгэхэу IэкIыб къэралыгъохэм ащыщхэм хэкум щыщ пшъашъэхэр адакIоу мымакIэу уIукIэу хэкум исхэм къыхагъэщы. IэкIыбым къикIыжьыгъэ пшъашъэхэри чIыпIэ унагъохэм нысэ афэхъугъэуи къэзэрэщэныгъэ зы-тIу щыIагъ.
 
Фитыныгъэ Радио,  Щэрджэс Ларис.
(с)фб
[id264139019|Muha], сыт хъуар?
фыбэяут иджы! 

....1эу!